open-index/open-wikipedia-markdown huggingface dataset:
Rwanda nziza

Το ***Rwanda Nziza*** (στη γλώσσα Kinyarwanda σημαίνει "Όμορφη Ρουάντα") είναι ο εθνικός ύμνος στη Ρουάντα από την 1η Ιανουαρίου του 2002.

Αντικατέστησε το *[[Rwanda Rwacu]]*, το οποίο χρησιμοποιούνταν ως εθνικός ύμνος από το 1962.

Οι στίχοι είναι οι εξής:

:Rwanda nziza Gihugu cyacu
:Wuje imisozi, ibiyaga n'ibirunga
:Ngobyi iduhetse gahorane ishya.
:Reka tukurate tukuvuge ibigwi
:Wowe utubumbiye hamwe twese
:Abanyarwanda uko watubyaye
:Berwa, sugira, singizwa iteka.

:Horana Imana, murage mwiza
:Ibyo tugukesha ntibishyikirwa;
:Umuco dusangiye uraturanga
:Ururimi rwacu rukaduhuza
:Ubwenge, umutima,amaboko yacu
:Nibigukungahaze bikwiye 
:Nuko utere imbere ubutitsa.

:Abakurambere b'intwari
:Bitanze batizigama
:Baraguhanga uvamo ubukombe
:Utsinda ubukoroni na mpatisbihugu
:Byayogoje Afurika yose
:None uraganje mu bwigenge
:Tubukomeyeho uko turi twese.

:Komeza imihigo Rwanda dukunda
:Duhagurukiye kukwitangira
:Ngo amahoro asabe mu bagutuye
:Wishyire wizane muri byose
:Urangwe n'ishyaka, utere imbere
:Uhamye umubano n'amahanga yose
:Maze ijabo ryawe riguhe ijambo.

## Εξωτερικοί σύνδεσμοι
*  (Wikisources)
* αρχείο σε μορφή MIDI
* Ο εθνικός ύμνος της Ρουάντα

Κατηγορία:Εθνικά σύμβολα της Ρουάντα
Κατηγορία:Εθνικοί ύμνοι
Ομάδα 60

thumb|right|200px|Οι '''Team 60'''
Οι **Team 60** (**Ομάδα 60**) είναι το ακροβατικό αεροπορικό σμήνος της Σουηδικής Πολεμικής Αεροπορίας και το επίσημο εθνικό ακροβατικό της Σουηδίας. Το σμήνος δημιουργήθηκε το 1975ως μία ομάδα τεσσάρων αεροσκαφών SAAB 105 για τον εορτασμό των 50 χρόνων της Σουηδικής Αεροπορίας το 1976. Σήμερα το σμήνος χρησιμοποιεί έξι αεροσκάφη Saab 105 και έχει ωσ βάση την αεροπορική βάση της Ουπσάλας. 

Τα μέλη της ομάδας δεν είναι επαγγελματίες πιλότοι επιδείξεων αλλά ανώτεροι εκπαιδευτές της Σουηδικής Αεροπορίας και για αυτό τον λόγο το σμήνος χρησιμοποιεί εκπαιδευτικά αεροσκάφη αντί κάποιου μαχητικού όπως το JAS 39 Gripen. 

## Εξωτερικοί σύνδεσμοι

* Η επίσημη ιστοσελίδα των Team 60
* Σελίδα αφιερωμένη στους Team 60 

Κατηγορία:Σουηδία
Μίρκα Παπακωνσταντίνου

Η **Μίρκα Παπακωνσταντίνου** (Παγκράτι, 8 Νοεμβρίου 1947) είναι Ελληνίδα κωμική ηθοποιός της τηλεόρασης και του θεάτρου. Έχει κάνει πολλές τηλεοπτικές επιτυχίες όπως *[[Οι Στάβλοι της Εριέτας Ζαΐμη]]*, *[[Το σόι σου]]* κ.ά..

## Βιογραφία
Είναι απόφοιτος της Δραματικής Σχολής Αθηνών του Γιώργου Θεοδοσιάδη. Από το 1986 έως το 1988 δίδαξε την υποκριτική τέχνη στην Δραματική Σχολή Αθηνών του Γιώργου Θεοδοσιάδη και από το 1997 έως σήμερα διδάσκει υποκριτική στην Δραματική Σχολή *Ίασμος*. Έχει συμμετάσχει σε αρκετές τηλεοπτικές σειρές πολλές από τις οποίες υπήρξαν επιτυχίες. Στον κινηματογράφο έχει εμφανιστεί μεταξύ άλλων, στο ''Ο άνθρωπος με το γαρύφαλλο'', το *[[Safe Sex]]* και *[[Το κλάμα βγήκε απ' τον παράδεισο]]*, *[[Οι δρόμοι της αγάπης είναι νυχτερινοί]]*,  ''Οξυγόνο'', ενώ στο θέατρο μετρά πάνω από πενήντα παραστάσεις.

## Φιλμογραφία

## Προσωπική ζωή
Υπήρξε παντρεμένη σε πρώτο γάμο από το 1971 έως το 1977 με τον συμμαθητή της στη Δραματική Σχολή και συνάδελφό της Δάνη Κατρανίδη.

Από το 1996 είναι παντρεμένη σε δεύτερο γάμο με τον επίσης ηθοποιό Ρήγα Αξελό.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Έλληνες κωμικοί
Λαοδίκη (αποσαφήνιση)

**Λαοδίκη** είναι ένα αρχαίο ελληνικό γυναικείο όνομα. Με αυτό είναι γνωστές οι παρακάτω:

## Μυθολογία
* Λαοδίκη (Νύμφη), νύμφη και μητέρα της Νιόβης.
* Λαοδίκη της Τροίας, κόρη του Πριάμου και της Εκάβης, σύζυγος του Ελικάονα (ή σύμφωνα με άλλες πηγές, του Τήλεφου).
*Λαοδίκη ή αλλιώς Ηλέκτρα, κόρη του Αγαμέμνονα και της Κλυταιμνήστρας, η οποία, μαζί με τον αδερφό της Ορέστη, δολοφόνησαν την Κλυταιμνήστρα και τον εραστή της Αίγισθο, ως αντίποινα για τον φόνο του πατέρα τους.

## Ελληνιστική Περίοδος
* Λαοδίκη της Μακεδονίας, σύζυγος του Μακεδόνα στρατηγού Αντίοχου της Ορεστίδος και μητέρα του Σέλευκου Α΄ του Νικάτορος.
* Λαοδίκη (κόρη Αντίοχου Α΄) του Σωτήρος και της Στρατονίκης των Αντιγονιδών.
* Λαοδίκη του Πόντου των Σελευκιδών, σύζυγος του Μιθριδάτη Β΄ του Πόντου.
* Λαοδίκη (σύζυγος του Μιθριδάτη Γ΄) τού Πόντου, από τη Δυναστεία των Σελευκιδών.
* Λαοδίκη (σύζυγος του Μιθριδάτη Δ΄) τού Πόντου και αδελφή του.
* Λαοδίκη της Καππαδοκίας, κόρη τού Μιθριδάτη Ε΄ τού Πόντου και σύζυγος τού Αριαράθη ΣΤ΄ της Καππαδοκίας.
* Λαοδίκη (σύζυγος του Μιθριδάτη ΣΤ΄) τού Πόντου, αδελφή του.
* Λαοδίκη (σύζυγος Αχαιού) των Μιθριδατιδών, σύζυγος του στρατηγού των Σελευκιδών Αχαιού, αδελφή της Λαοδίκης Γ΄.
* Λαοδίκη Α΄ των Σελευκιδών, σύζυγος του Αντίοχου Β΄ του Θεού και αιτία του Λαοδίκειου Πολέμου.
* Λαοδίκη Β΄ των Σελευκιδών, σύζυγος του Σέλευκου Β΄ του Καλλίνικου.
* Λαοδίκη Γ΄ των Μιθριδατιδών, σύζυγος του Αντίοχου Γ΄ του Μεγάλου.
* Λαοδίκη Δ΄ των Σελευκιδών, κόρη του Αντίοχου Γ΄ του Μεγάλου.
* Λαοδίκη Ε΄ των Σελευκιδών, σύζυγος του βασιλιά της Μακεδονίας Περσέα.
* Λαοδίκη ΣΤ΄ των Σελευκιδών, σύζυγος του Μιθριδάτη Ε΄ του Πόντου.
* Λαοδίκη Ζ΄ Θεά των Σελευκιδών, σύζυγος του βασιλιά Μιθριδάτη Α΄ Καλλίνικου της Κομμαγηνής.
* Λαοδίκη των Οροντιδών της Κομμαγηνής, σύζυγος τού Ορόντη Β΄ της Παρθίας.

## Διάφορα
* Επίσης, ο αστεροειδής ΄΄΄507 Λαοδίκη΄΄΄ (507 Laodica), που ανακαλύφθηκε το 1903, πήρε το όνομά του από τα μυθικά πρόσωπα που έφεραν το όνομα Λαοδίκη.

Κατηγορία:Αποσαφηνίσεις ονομάτων
Εστανισλάου ντα Σίλβα

Ο **Εστανισλάου ντα Σίλβα ** (*Estanislau da Conceicao Aleixo Maria da Silva*, 1952-) είναι πολιτικός από το Ανατολικό Τιμόρ. Ανέλαβε πρωθυπουργός στις 19 Μαΐου του 2007 και αντικατέστησε το Ζοζέ Ράμος Όρτα, ο οποίος εξελέγη πρόεδρος της χώρας. Παρέμεινε πρωθυπουργός ως τον Αύγουστο του 2007, οπότε και τον διαδέχθηκε ο Σανάνα Γκουσμάο.

## Πολιτική καριέρα
Γεννήθηκε στο Ντίλι στις 4 Αυγούστου του 1952. Μέλος του κόμματος FRETILIN από το 1974, ανέπτυξε διπλωματική δράση στα χρόνια της κατοχής του Ανατολικού Τιμόρ από την Ινδονησία και αυτοεξορίστηκε. Γύρισε στην πατρίδα του το 1999.

Έπειτα από την ανεξαρτησία του Ανατολικού Τιμόρ, το 2002, ο ντα Σίλβα διορίστηκε στο υπουργείο Γεωργίας και τον Ιούλιο του 2006 ορκίστηκε ο πρώτος αντιπρόεδρος του Τιμόρ Λέστε. Τον Μάρτιο του 2007 ανέλαβε υπουργός Άμυνας

## Παραπομπές


Σιλβα
Ότμαρ Χάσλερ

Ο **Ότμαρ Χάσλερ** (γερμανικά: *Otmar Hasler*, 28 Σεπτεμβρίου 1953) είναι πολιτικός του Λίχτενσταϊν. Υπηρέτησε στην πρωθυπουργία του κρατιδίου επί 8 χρόνια.

## Πολιτική καριέρα
### Εκλογικές νίκες
Γεννήθηκε στις 28 Σεπτεμβρίου του 1953. Το 1995 θήτευσε και στο αξίωμα του προέδρου της Βουλής (Δίαιτας). Για ένα διάστημα ήταν αρχηγός του Κόμματος των Προοδευτικών Πολιτών. Με το κόμμα αυτό αναδείχθηκε νικητής στις εκλογές που διεξήχθησαν στις 9 και 11 Φεβρουαρίου του 2001, στις οποίες το κόμμα του έλαβε το 49,9% των ψήφων (13 επί συνόλου 25 εδρών), η Πατριωτική Ένωση 41,4% (11 έδρες) και η Ελεύθερη Λίστα 8,8% (1 έδρα). Διορίστηκε στην Πρωθυπουργία στις 5 Απριλίου του 2001, ημέρα εκλογής του από το κοινοβούλιο. Εκτός από πρωθυπουργός ανέλαβε και υπουργός Οικονομίας. Στη διάρκεια της κυβέρνησής του, τελέστηκε μια αξιοσημείωτη ενδυνάμωση της εξουσίας του Πρίγκιπα της χώρας. Ο Χάσλερ παρέμεινε πρωθυπουργός μετά τη νίκη του κόμματός του στις εκλογές που διενεργήθηκαν το 2005. 

### Εκλογική ήττα και αποχώρηση από την πρωθυπουργία
Στις βουλευτικές εκλογές που διεξήχθησαν στις 7-8 Φεβρουαρίου του 2009 Το κεντροδεξιό Προοδευτικό Κόμμα των Πολιτών του πρωθυπουργού Χάσλερ (FBP) ηττήθηκε στις εκλογές από τον εταίρο του στον κυβερνητικό συνασπισμό, την Πατριωτική Ένωση. Η τελευταία κέρδισε 13 έδρες στο 25μελές Κοινοβούλιο.. Ως αποτέλεσμα, ο Χάσλερ παραιτήθηκε την ημέρα των εκλογών. Τον διαδέχθηκε στην πρωθυπουργία ο Κλάους Τσίτσερ.

## Παραπομπές


Κατηγορία:Πρωθυπουργοί του Λίχτενσταϊν
Γιόβαν Μάνοβιτς

Ο **Γιόβαν Μάνοβιτς** (13 Μαΐου 1977 – 9 Μαΐου 2007)   ήταν Κροάτης καλαθοσφαιριστής.  Έπαιξε στη θέση του πλέι μέικερ. Τον Ιανουάριο του 2007 έφτασε στην Ελλάδα, όπου δοκιμάστηκε από τον Μακεδονικό, χωρίς όμως να αγωνιστεί.  Αγωνίστηκε, μεταξύ άλλων σε ομάδες όπως οι Οβαρένσε, Κελούζ, Ντιζόν και Σπλιτ. Τα τελευταία χρόνια της ζωής του αγωνίστηκε στην τοπική ομάδα Πρίστινα, στο Κοσσυφοπέδιο και κατάφερε να την οδηγήσει στον τελικό του Κυπέλλου. Στις 9 Μαΐου 2007 δολοφονήθηκε με τρεις σφαίρες από διερχόμενο μοτοσικλετιστή ενώ βρισκόταν σε καφετέρια της Πρίστινας.

## Πηγές
* sport24, Δολοφονήθηκε ο Μάνοβιτς, 10/5/2007, ανάκτηση 23-4-2013.
* Προφίλ του Μάνοβιτς στην ιστοσελίδα eurobasket.com

Κατηγορία:Κροάτες καλαθοσφαιριστές
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Ντιζόν Μπασκέτ
Κατηγορία:Καλαθοσφαιριστές Σπλιτ
Ημιευθεία

Στη γεωμετρία, **ημιευθεία** είναι το τμήμα μιας ευθείας που έχει αρχή ένα σημείο αυτής και εκτείνεται προς τη μια κατεύθυνση αυτής. Το σημείο αυτό ονομάζεται το **αρχικό σημείο** (ή απλά **αρχή** ή **άκρο**) της ημιευθείας.

## Είδη ημιευθειών

*Μία ημιευθεία στην οποία ανήκει το αρχικό της σημείο \rm O ονομάζεται **κλειστή ημιευθεία**.
* Μία ημιευθεία στην οποία δεν ανήκει το αρχικό της σημείο \rm O λέγεται **ανοικτή ημιευθεία**.

## Σχετικές θέσεις δύο ημιευθειών
* Δύο ημιευθείες που έχουν το ίδιο αρχικό σημείο, αλλά αντίθετες κατευθύνσεις λέγονται **αντικείμενες ημιευθείες**.

* Δύο ημιευθείες ονομάζονται **παράλληλες** αν οι φορείς τους είναι παράλληλες ευθείες. 
* Δύο ημιευθείες \rm Ox και \rm O'x' ονομάζονται **ομόρροπες** αν ταυτίζονται ή αν είναι παράλληλες και βρίσκονται στο ίδιο ημιεπίπεδο που ορίζει ο φορέας του \rm OO'.

* Δύο ημιευθείες \rm Ox και \rm O'x' ονομάζονται **αντίρροπες** αν ταυτίζονται ή είναι παράλληλες και βρίσκονται σε διαφορετικά ημιεπίπεδα που ορίζει ο φορέας του \rm OO'.

## Αναλυτική γεωμετρία
Η ευθεία \mathbf{x}_0 + \lambda \cdot \vec{d}, για \lambda \in \R ορίζει τις εξής δύο ανοικτές ημιευθείες σε σχέση με το σημείο \mathbf{x}_0
:\left\{ \mathbf{x}_0 + \lambda \cdot \vec{d} : \lambda > 0 \right\}\quad  και \quad \left\{ \mathbf{x}_0 + \lambda \cdot \vec{d} : \lambda ,
και τις εξής δύο κλειστές ημιευθείες
:\left\{ \mathbf{x}_0 + \lambda \cdot \vec{d} : \lambda \geq 0 \right\}\quad  και \quad \left\{ \mathbf{x}_0 + \lambda \cdot \vec{d} : \lambda \leq 0 \right\}.
## Δείτε επίσης
* Ευθεία
* Ημιεπίπεδο
* Διάστημα (μαθηματικά)

## Παραπομπές


Κατηγορία:Ευθείες
Γράμπος

Ο **Γράμπος** (*Grampus griseus*, Γράμπος ο φαιός) είναι είδος θηλαστικών κητοειδών της οικογένειας των δελφινιδών. Ο γράμπος είναι το μοναδικό είδος στο ομώνυμο γένος. Ζεί κυρίως στα τροπικά και εύκρατα νερά των ωκεναών, αλλά απαντάται όμως και στη Μεσόγειο, κυρίως στις ακτές της Γαλλίας, στον Περσικό κόλπο και την Ερυθρά θάλασσα.
 
Το είδος αυτό δεν φέρει ρύγχος (το γνωστό των δελφινιών) αλλά το πρόσθιο μέρος του κεφαλιού του είναι σχεδόν κάθετο όπως της κουτσομούρας. Έχει μήκος 3 με 4,3 μέτρα και βάρος που φτάνει τα 500 κιλά.

Κατηγορία:Δελφινίδες
Κατηγορία:Θηλαστικά της Ευρώπης
Τοξικολογία

μικρογραφία|δεξιά|255px|<center> Τοξικολογία </center>

**Τοξικολογία** ονομάζεται η βιολογική επιστήμη που ασχολείται με την επίδραση των διαφόρων τοξικών ουσιών στους έμβιους οργανισμούς (μικροοργανισμοί, φυτά, ζώα, άνθρωπος). Οι βιολογικές επιδράσεις-βλάβες ποικίλλουν και διακρίνονται σε θανατηφόρες, βαριές, μέσης βαρύτητας, ελαφρές. Η Τοξικολογία ως βιολογική επιστήμη αντλεί γνώσεις από τη φαρμακευτική-φαρμακολογία, την αναλυτική χημεία, τη βιοχημεία, τη φυσιολογία,τη μοριακή βιολογία,ενώ τα πορίσματα της έχουν εφαρμογή στη διατροφολογία και την ιατρική.

Η τοξικολογία χωρίζεται σε *επαγγελματική τοξικολογία* και *περιβαλλοντική τοξικολογία*. Η επαγγελματική τοξικολογία εξετάζει τους χημικούς παράγοντες που απαντώνται στο χώρο εργασίας. Η κύρια έμφασή της αφορά την αναγνώρισει των παραγόντων, το καθορισμό των συνθηκών που σχετίζονται με την ασφαλή χρήση τους και την πρόληψη απορρόφησης μεγάλων ποσοτήτων. Η περιβαλλοντική τοξικολογία ασχολείται με την ενδεχόμενη βλαπτική επίδραση χημικών ουσιών (περιβαλλοντικοί ρύποι) που παρουσιάζουν ως προς τους ζώντες οργανισμούς.

## Εξωτερικοί σύνδεσμοι

* http://www.toxreg.org.uk/

*
Κατηγορία:Φαρμακευτική
Κατηγορία:Βιοχημεία
Κατηγορία:Ιατροδικαστική
Ανοσία (ιατρική)

Η **ανοσία** (ετυμ.: *α*- στερητικό + *νόσος*· βλ. ) είναι η ικανότητα ενός οργανισμού να αμύνεται ενάντια σε κάποιον εξωτερικό βλαπτικό παράγοντα και να μην υφίσταται τις συνέπειές του. Την ικανότητα αυτή την αποκτά ο οργανισμός με τη βοήθεια ενός πολύπλοκου και πολύ σημαντικού συστήματος, που λέγεται ανοσοποιητικό σύστημα.

Στον άνθρωπο, η ανοσία διακρίνεται σε εγγενή ή σύμφυτη και σε επίκτητη.

Σύμφυτη ονομάζεται η ανοσία που διαθέτει ο άνθρωπος από τη γέννησή του και οφείλεται σε διάφορους αμυντικούς μηχανισμούς που αναπτύσσει το έμβρυο κατά την ενδομήτρια ζωή ή αποκτά κατά τη διάρκεια του θηλασμού, μέσω των αντισωμάτων που λαμβάνει από το μητρικό γάλα.

Επίκτητη είναι η ανοσία που αναπτύσσεται κατά τη διάρκεια της ζωής. Με τον μηχανισμό αυτόν ο οργανισμός, κάθε φορά που έρχεται σε επαφή με κάποιο βλαπτικό παράγοντα, τον «εντυπώνει» στην ανοσοποιητική μνήμη του και αναπτύσσει μηχανισμούς αυτοπροστασίας σε ενδεχόμενη επόμενη επαφή. Σε αυτή τη διαδικασία στηρίζονται και οι εμβολιασμοί. Με τον εμβολιασμό εισάγουμε τον βλαπτικό παράγοντα ειδικά επεξεργασμένο, το εμβόλιο, σε ελεγχόμενες ποσότητες στον οργανισμό ώστε αυτός να «μάθει» να τον αναγνωρίζει στο μέλλον και να αμύνεται ενάντια σε αυτόν.

Οι μηχανισμοί άμυνας του οργανισμού αποτελούν αντικείμενο μιας ειδικής βιοεπιστήμης που λέγεται Ανοσολογία. 

## Παραπομπές


Ανοσια
Southern Cross squadron

thumb|right|300px|Αεροσκάφος ''Sukhoi SU-29'', όμοιου τύπου με τα αεροσκάφη που χρησιμοποιούν οι Southern Cross squadron.
Οι **Escuadrilla Acrobática Cruz del Sur** (***Southern Cross Aerobatic Squad***) είναι το ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Αργεντινής.

Το σμήνος χρησιμοποιεί επτά ακροβατικά αεροσκάφη Sukhoi Su-29AR και αποτελείται από επτά εν ενεργεία αξιωματικούς της αεροπορίας. Το σμήνος αποτελεί μέρος της 4ης Πτέρυγας της Πολεμικής Αεροπορίας της Αργεντινής και έχει σαν έδρα την πόλη Μεντόσα.

## Εξωτερικοί σύνδεσμοι
* Η επίσημη ιστοσελίδα των Escuadrilla Acrobática Cruz del Sur (Ισπανικά)

Κατηγορία:Αργεντινή
Team Iskry

thumb|right|300px|Τρία αεροσκάφη TS-11 Iskra των Team Iskry σε σχηματισμό
Οι **Team Iskry** (*Bialo-Czerwone Iskry*, Αγγλικά: *White and Red Sparks*)
είναι το ακροβατικό αεροπορικό σμήνος επιδείξεων της Πολωνικής Αεροπορίας. Το σμήνος δημιουργήθηκε το 1969 στην αεροπορική βάση του Ράντομ, ως μέρος της 60ης Εκπαιδευτικής Πτέρυγας, και αρχικά έφερε το όνομα *Rombik*. Χρησιμοποιεί αεροσκάφη TS-11 Iskra και μεταξύ του 1993 και του 1998 τα μέλη της αυξήθηκαν από τέσσερα σε εννιά. Σήμερα οι Team Iskry αποτελούν μέρος του 1ου Κέντρου Εναέριας Εκπαίδευσης στην αεροπορική βάση του Dęblin.

## Εξωτερικοί σύνδεσμοι
* Η επίσημη ιστοσελίδα των Team Iskry (Πολωνικά)

Κατηγορία:Πολωνία
Ταμίλ (λαός)

Οι **Ταμίλ** (Ταμίλ: தமிழர்) είναι λαός της ινδικής υποηπείρου που δεν ταυτίζεται με συγκεκριμένο έθνος (εθνοτική ομάδα κατά τη σύγχρονη ορολογία), με καταγεγραμμένη ιστορία μεγαλύτερη των δύο χιλιετιών, αν κρίνουμε από τη γλώσσα τους.

## Κατανομή
Οι αρχαιότερες κοινότητες των Ταμίλ είναι αυτές της νότιας Ινδίας και της βορειοανατολικής Σρι Λάνκα. Υπάρχουν επίσης κοινότητες απόδημων Ταμίλ διασκορπισμένες σε όλον τον κόσμο, ιδίως στη Μαλαισία, τη Νότια Αφρική, τη Σιγκαπούρη και τον Μαυρίκιο, ενώ πιο πρόσφατοι μετανάστες υπάρχουν στην Αυστραλία, τον Καναδά, τις ΗΠΑ και την Ευρώπη. Επίσης, στην κεντρική Σρι Λάνκα. Συνολικά υπολογίζεται ότι υπάρχουν περί τα 77 εκατομμύρια Ταμίλ στον κόσμο, εκ των οποίων 63 εκατομμύρια ζουν στην Ινδία, 2,6 εκατομμύρια ζουν στη Σρι Λάνκα, 1,5 εκατομμύριο στη Μαλαισία και 250 χιλιάδες στη Σιγκαπούρη.

## Παράδοση
Η τέχνη και η αρχιτεκτονική των Ταμίλ περιλαμβάνει κάποιες από τις μεγαλύτερες συνεισφορές της Ινδίας στην παγκόσμια τέχνη. Η αρχαία μουσική των Ταμίλ, η αρχιτεκτονική των ναών και τα στιλιζαρισμένα γλυπτά τους διδάσκονται ακόμα και παράγονται από αυτούς. Η κλασική γλώσσα τους, μία από τις αρχαιότερες καταγεγραμμένες της Ινδίας, έχει τα αρχαιότερα σωζόμενα γραπτά κείμενα από τις δραβιδικές γλώσσες. Σύμφωνα με τον Άγγλο ιστορικό Μάικλ Γουντ, ο πολιτισμός των Ταμίλ είναι ο τελευταίος κλασικός πολιτισμός που επιβιώνει σήμερα λόγω της διατήρησης πολλών από τις αρχαίες παραδόσεις τους παρά την επίδραση της παγκοσμιοποίησης.

Αντίθετα με πολλές εθνοτικές ομάδες, οι Ταμίλ δεν κυβερνιόνταν από μία ενιαία πολιτική οντότητα κατά το μεγαλύτερο μέρος της ιστορίας τους. Το Ταμιλακάμ, παραδοσιακό όνομα για τα εδάφη που ζουν οι Ταμίλ, ήταν ενωμένο μόνο για μία σύντομη σχετικώς περίοδο ανάμεσα στον 9ο και τον 12ο αιώνα, υπό τη δυναστεία των Chola. Η ταυτότητα των Ταμίλ είναι κυρίως γλωσσική, παρά το ότι πιο πρόσφατα περιλαμβάνει και απογόνους μεταναστών που διατηρούν τον πολιτισμό και τις παραδόσεις των Ταμίλ, ακόμα κι αν δε συνεννοούνται πλέον κυρίως στη γλώσσα Ταμίλ. Από θρησκευτικής πλευράς, οι Ταμίλ είναι ινδουιστές, χριστιανοί, μουσουλμάνοι, βουδιστές και τζαϊνιστές.

Οι Ταμίλ συγγενεύουν φυλετικά, γλωσσικά και πολιτιστικά με τους άλλους Δραβίδες της ινδικής υποηπείρου.
## Εξωτερικοί σύνδεσμοι
* Ταμίλ: ένας αρχαίος λαός

## Παραπομπές

## Πηγές
* Sastri, K.S. Ramaswamy: *The Tamils: The People, Their History and Culture*, Τόμος 1: *An Introduction to Tamil History and Society*, Cosmo Publications, Νέο Δελχί 2002, ISBN 81-7755-406-9

Κατηγορία:Έθνη
Κατηγορία:Δραβίδες
Κατηγορία:Λαοί της Ινδίας
Κατηγορία:Εθνοτικές ομάδες χωρισμένες από διεθνή σύνορα
Ναυμαχία της Κεφαλονιάς

Η **Ναυμαχία της Κεφαλονιάς** συνέβη το έτος 880, όταν 45 πλοία υπό τον βυζαντινό ναύαρχο Νάσαρ, συριακής καταγωγής, καταναυμάχησαν τον αραβικό στόλο του Αγλαβίδη Ιμπραήμ Β' που επέδραμε στη Ζάκυνθο και την Κεφαλονιά. Ο Νάσαρ, όντας νεοδιορισθείς ως δρουγγάριος του στόλου, ξεκινώντας από την Κωνσταντινούπολη αντιμετώπισε στάση των πληρωμάντων του στη Μεθώνη, αλλά την κατέστειλε και επεχείρησε αιφνιδιαστική και ριψοκίνδυνη νυχτερινή επίθεση κατά των Αράβων, καταστρέφοντας όλο τον στόλο τους. Στη συνέχεια ο Νάσαρ κινήθηκε στη Σικελία, πετυχαίνοντας και εκεί κάποιες νίκες.

## Παραπομπές


Κεφαλονιά
Κατηγορία:Ιστορία των Επτανήσων
Κεφαλονιά
Κατηγορία:9ος αιώνας
Γιατροσόφι

[μικρογραφία|Αγορά [Φαρμακευτικά φυτά|φαρμακευτικών φυτών στο Ανταναναρίβο]]
Το γιατροσόφι είναι το πρακτικό φάρμακο που χρησιμοποιούσε ο κόσμος παλιότερα - αλλά ακόμη και στη σημερινή εποχή - προκειμένου να αντιμετωπίσει μικρά ή και μεγαλύτερα προβλήματα υγείας. Υπάρχουν πολλών ειδών γιατροσόφια, και είναι σχεδόν σίγουρο ότι ο κάθε άνθρωπος τα έχει χρησιμοποιήσει σε κάποια στιγμή της ζωής του, συνήθως με την προτροπή κάποιου μεγαλύτερου σε ηλικία. Τα περισσότερα γιατροσόφια βασίζονται στη χρήση των φαρμακευτικών φυτών, ενώ σε πολλά μέρη της Ελλάδας αποτελούν αξιόλογο μέρος της λαογραφικής παράδοσης του τόπου. Αν και η χρήση τους έχει αμφισβητηθεί από τους οπαδούς της κλασικής ιατρικής, τα περισσότερα γιατροσόφια δεν παύουν να έχουν στέρεη επιστημονική τεκμηρίωση και να αποτελούν τον «πρόδρομο» των δημοφιλών φυτικών καλλυντικών και φαρμακευτικών σκευασμάτων που κυκλοφορούν στο εμπόριο και στα φαρμακεία.

Παρά το γεγονός ότι τα γιατροσόφια συνήθως βασίζονται σε σχετικά «αγνές» και «ακίνδυνες» πρώτες ύλες, οι γιατροί συνιστούν προσοχή στη χρήση τους, ειδικά αν το άτομο που πρόκειται να τα χρησιμοποιήσει έχει ιστορικό αλλεργικών αντιδράσεων.

## Μερικά γιατροσόφια
[μικρογραφία|Ο ζεστός φιδές με λεμόνι είναι γιατροσόφι για το [Κοινό κρυολόγημα|κρυολόγημα]]
* Τσίμπημα κουνουπιού: Βάζουμε στο σημείο λίγο ξίδι για να μειώσει την κοκκινίλα και τη φαγούρα.
* Μώλωπας: Για να μη μελανιάσει, βάζουμε σε ένα πανάκι λίγο κρεμμύδι - όχι ψιλοκομμένο αλλά σε φέτες κοπανισμένες, ώστε να έχει και λίγο ζουμί από το κρεμμύδι - και από πάνω ραντίζουμε με αλάτι. Στη συνέχεια, δένουμε με ένα πανί και η μελανιά περιορίζεται.
*Πυρετός: Σούπα φιδές, με λεμόνι. Ο χυμός λεμονιού είναι πλούσιος σε βιταμίνη C, που πιστεύεται ότι βοηθάει στην αντιμετώπιση του πυρετού.
* Κάψιμο: Βάζουμε στην καψιά πολτό ντομάτας και απαλύνεται ο πόνος (η οδοντόκρεμα απαγορεύεται).
* Τσίμπημα σφήκας ή μέλισσας: Αφού αφαιρέσουμε το τυχόν κεντρί, τρίβουμε επάνω στην περιοχή ένα μεταλλικό αντικείμενο (π.χ. κλειδί, ή πιρούνι) ώστε να μειωθεί ο πόνος και να μην πρηστεί.
* Τσίμπημα σκορπιού: Τα παλιά χρόνια, όπου οι άνθρωποι ζούσαν και δούλευαν περισσότερο στην ύπαιθρο, τα τσιμπήματα από σκορπιούς ήταν συχνό φαινόμενο. Όταν λοιπόν σκότωναν ένα σκορπιό, τον άφηναν στον ήλιο να ξεραθεί καλά και έπειτα τον έτριβαν σε σκόνη. Τη σκόνη αυτή τη πρόσθεταν στο γάλα των παιδιών τους, ώστε να μειωθεί ο πόνος και ο κίνδυνος στην περίπτωση που τα τσιμπούσε σκορπιός.
* Τσίμπημα εντόμου: Ανακούφιση προσφέρει μια σταγόνα λάδι πάνω στη τσιμπιά.

## Παραπομπές


Κατηγορία:Λαογραφία
Βασιλικά Ιορδανικά Γεράκια

thumb|250px|Αεροσκάφος Extra 300 των Royal Jordanian Falcons 
Τα **Βασιλικά Ιορδανικά Γεράκια** (***Royal Jordanian Falcons***) είναι το ακροβατικό αεροπορικό σμήνος επιδείξεων ακριβείας της Ιορδανίας. Το σμήνος δημιουργήθηκε με κατόπιν σχετικής διαταγής του Βασιλιά της Ιορδανίας Χουσεΐν στις 7 Νοεμβρίου 1978. Τότε απότελούνταν από τρία ακροβατικά αεροσκάφη Pitts S-2A Special και από το 1992 χρησιμοποιεί πέντε αεροσκάφη Extra 300. Το σμήνος έχει σαν βάση το "Διεθνές Αεροδρόμιο Βασιλίας Χουσεΐν" στην πόλη Aqaba.

Τα Βασιλικά Ιορδανικά Γεράκια έχουν ως σκοπό να προάγουν το ενδιαφέρον στην Ιορδανία και τον πολιτισμό της καθώς και να προωθήσουν τις διεθνείς σχέσεις. Τα Γεράκια έχουν δώσει επιδείξεις σε αεροπορικά show στην Ευρώπη, την Βόρεια Αμερική, την Ασία και την Βόρεια Αφρική. 

Τα Γεράκια έχουν την μοναδικότητα να αποτελούν μια κοινή πολιτική και στρατιωτική προσπάθεια. Όλοι οι πιλότοι είναι αξιωματικοί της Ιορδανικής Πολεμικής Αεροπορίας, τα αεροσκάφη όμως ανήκουν και συντηρούνται από τις Βασιλικές Ιορδανικές Αερογραμμές.

## Εξωτερικοί σύνδεσμοι

* Τα Βασιλικά Ιορδανικά Γεράκια στην επίσημη ιστοσελίδα της Βασιλικής Πολεμικής Αεροπορίας της Ιορδανίας
* Σελίδα αφιερωμένη στα Βασιλικά Ιορδανικά Γεράκια
* Φωτογραφίες των Royal Jordanian Falcons στο airliners.net

Κατηγορία:Στρατός της Ιορδανίας
Γεώργιος Β΄ Ξιφιλίνος

Ο **Γεώργιος Β΄** ο **Ξιφιλίνος** διετέλεσε Πατριάρχης Κωνσταντινουπόλεως από το 1191 ως το 1198.

## Βιογραφικά στοιχεία
Καταγόταν από αρχοντική οικογένεια της Τραπεζούντας, από την οποία προερχόταν και ο πατριάρχης Ιωάννης Η΄. Πριν γίνει πατριάρχης είχε υπηρετήσει ως μέγας σκευοφύλακας. 

Εξελέγη Πατριάρχης στις 10 Σεπτεμβρίου 1191, ημέρα παύσης του προκατόχου του, Δοσιθέου. Κατά τη διάρκεια της Πατριαρχίας του ιδρύθηκε στο Άγιο Όρος η Μονή Χιλανδαρίου από τους Σέρβους ηγεμόνες Σάββα και Συμεών. Επίσης, την εποχή εκείνη ξεκίνησε η θεολογική έριδα για το εάν το μεταλαμβανόμενο σώμα του Χριστού είναι φθαρτό ή άφθαρτο. Ο Γεώργιος Ξιφιλίνος προσέθεσε ένα ακόμη μέλος στους «*[[Εξωκατάκοιλοι|Εξωκατάκοιλους]]*», κάνοντάς τους έξι, ενώ ο Ισαάκιος Άγγελος αναφέρει ότι παραχώρησε «*τόπον εις στάσιν*» σε κλίτος του ναού της Αγίας Σοφίας για να τελείται η λατρεία κατά το λατινικό τυπικό.

Τέλος, έγραψε μερικά έργα νομικής φύσης, τα σημαντικότερα από τα οποία αναφέρονται με τον τίτλο *De Juribus Territoriorum* και δημοσιεύτηκαν από τον Leunclavius στο Jus Graeco -Romanum.

Πατριάρχευσε ως τον θάνατό του, στις 7 Ιουλίου 1198.

## Παραπομπές


## Πηγές
*  
* 
* 

Γεώργιος Β
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Frecce Tricolori

thumb|right|250px
Οι **Frecce Tricolori** (αγγλ. ***Three-coloured Arrows, ελλ. Τρίχρωμα Βέλη***) είναι το ακροβατικό αεροπορικό σμήνος επιδείξεων ακριβείας της Ιταλικής Πολεμικής Αεροπορίας, αποτελεί το 313ο Εκπαιδευτικό Σμήνος Επιδείξεων και ιδρύθηκε  το 1961. Η ομάδα χρησιμοποιεί το Aermacchi MB-339, ένα διθέσιο μαχητικό και εκπαιδευτικό αεροσκάφος, Ιταλικής σχεδίασης και κατασκευής, ικανό να επιτύχει ταχύτητες έως και 898 χλμ/ώρα στο επίπεδο της θάλασσας.

Οι Frecce Tricolori είναι το πιο πολυάριθμο ακροβατικό σμήνος στον κόσμο, με δέκα αεροσκάφη, από τα οποία τα εννιά παραμένουν σε σχηματισμό σε όλη την διάρκεια των επιδείξεων ενώ ο δέκατος εκτελεί ξεχωριστούς ελιγμούς.

Το σμήνος έχει ως έδρα την αεροπορική βάση του Ριβόλτο, στην βορειοανατολική Ιταλία. 

Οι Frecce Tricolori θεωρούνται μία από τις καλύτερες ακροβατικές ομάδες στον κόσμο. Το 2005 κέρδισαν το βραβείο για την καλύτερη παρουσίαση στο σημαντικότερο στρατιωτικό αεροπορικό show, το Royal International Air Tattoo που γίνεται στην αεροπορική βάση του Φαιρφόρντ του Ηνωμένου Βασιλείου. 

Στις 28 Αυγούστου 1988 οι Frecce Tricolori ενεπλάκησαν στην αεροπορική τραγωδία της αεροπορικής βάσης Ράμσταϊν της Γερμανίας, όπου πολλοί άνθρωποι έχασαν τη ζωή τους.

Οι Frecce Tricolori συμμετείχαν στο πρώτο Ελληνικό αεροπορικό show Αρχάγγελος 2005 που έγινε στις 18 Σεπτεμβρίου 2005 στην αεροπορική βάση της Τανάγρας.

Το πλήρες επίσημο όνομα της ομάδας είναι:

*313. Gruppo Addestramento Acrobatico;*

*Pattuglia Acrobatica Nazionale (PAN) Frecce Tricolori.*

## Εξωτερικοί σύνδεσμοι

* Η επίσημη ιστοσελίδα των Frecce Tricolori
* Club Frecce Tricolori
* Εξομοιωτής του αεροσκάφους των Frecce Tricolori

Κατηγορία:Αεροπορία στην Ιταλία
Κατηγορία:Ιταλικές ένοπλες δυνάμεις
Οινόμαος

Ο **Οινόμαος**, πρόσωπο της αρχαίας ελληνικής μυθολογίας, ήταν βασιλιάς της Πίσας στην Ήλιδα, γιος του θεού Άρη και της Πλειάδας Στερόπης.

## Ο μύθος
Με τη σύζυγό του Ευαρέτη (κατ' άλλους σύζυγός του ήταν η Στερόπη, ή η Ευρυθόη, κόρη του Δαναού), απέκτησαν μια πανέμορφη κόρη, την Ιπποδάμεια, την οποία όμως κατά βάθος ο Οινόμαος δεν επιθυμούσε να παντρέψει, γιατί κατά μία εκδοχή την είχε ερωμένη του και κατά άλλη εκδοχή είχε πιστέψει σε ένα χρησμό, σύμφωνα με τον οποίο ο γαμπρός του θα τον σκότωνε. Διακήρυσσε λοιπόν ότι θα έδινε ως σύζυγο την Ιπποδάμεια σε όποιον τον νικούσε σε αρματοδρομία αντοχής, με αφετηρία τον Ναό του Δία στην Ολυμπία και τέρμα τον Ναό του Ποσειδώνα στον Ισθμό της Κορίνθου. Επειδή όμως τα άλογα του Οινομάου ήταν δώρο του πατέρα του, του Άρη, είχαν θεϊκή δύναμη και αντοχή, και έτσι ο Οινόμαος νικούσε πάντα τον αντίπαλό του και υποψήφιο γαμπρό του. Στη συνέχεια, του έκοβε το κεφάλι. Αφού είχε καρφώσει ήδη δώδεκα κεφάλια σε πασσάλους γύρω από το ανάκτορό του (ή τα είχε κρεμάσει στο ναό του Άρη κατ' άλλη εκδοχή), εμφανίσθηκε μπροστά του ο Πέλοπας και ζήτησε την κόρη του για γυναίκα.

Ο Πέλοπας είχε φροντίσει να εξαγοράσει προηγουμένως τον Μυρτίλο, τον ηνίοχο του Οινομάου, γιο του θεού Ερμή. Ο Πέλοπας του υποσχέθηκε ότι θα του έδινε το μισό βασίλειο ή την Ιπποδάμεια για μια νύχτα. Τότε ο Μυρτίλος αντικατέστησε τα καρφιά στον άξονα του εμπρόσθιου τροχού στο άρμα του βασιλιά με κέρινα, ή δεν έβαλε καθόλου καρφιά. Μόλις λοιπόν ξεκίνησε ο αγώνας, το τέθριππο του βασιλιά αναποδογύρισε και ο Οινόμαος σκοτώθηκε. Σύμφωνα όμως με άλλη εκδοχή του μύθου, ο Πέλοπας νίκησε τον Οινόμαο χάρη στα άλογα που του είχε χαρίσει ο Ποσειδών και μετά σκότωσε ο ίδιος τον Οινόμαο. Μετά τη νίκη του ο Πέλοπας διέφυγε στην πατρίδα του με την Ιπποδάμεια και τον Μυρτίλο. (Για τη συνέχεια του μύθου βλ. Ιπποδάμεια του Οινομάου, Πέλοπας.)

Τελικώς, χάρη στο γάμο της κόρης του, ο Οινόμαος, έστω και μετά θάνατο, έγινε πρόγονος ονομαστών μορφών της ελληνικής μυθολογίας: παππούς του Ατρέα και του Θυέστη, προπάππους του Αγαμέμνονα, του Μενελάου και του Ευρυσθέα, κ.ά..

Η αναπαράσταση του Οινομάου στην αρματοδρομία κοσμούσε το ανατολικό αέτωμα του περίφημου Ναού του Δία στην Ολυμπία. Η αρματοδρομία απεικονίζεται και στη Λάρνακα του Κυψέλου. Από τον μύθο εμπνεύσθηκαν οι μέγιστοι των τραγικών ποιητών Ευριπίδης και Σοφοκλής, και συνέγραψαν αμφότεροι τραγωδίες με τίτλο «Οινόμαος».

## Δείτε επίσης
* Ερυθρόμορφος κρατήρας Πέλοπα και Οινομάου
* Ερυθρόμορφος αμφορέας Πέλοπα και Οινομάου

## Παραπομπές


## Πηγές
* Hyginus, *Fables*, 84: Oinomaus; Poetic Astronomy, ii

Κατηγορία:Πέλοπας
Κατηγορία:Μυθικοί βασιλείς της Πίσας
Κατηγορία:Μύθοι της ελληνικής μυθολογίας
Χαρίτων Ευγενειώτης

Ο **Χαρίτων Ευγενειώτης** εξελέγη Πατριάρχης Κωνσταντινουπόλεως το 1177, μετά το θάνατο του προκατόχου του, Μιχαήλ Γ΄.

Προηγουμένως ήταν μοναχός και ηγούμενος στη Μονή Μαγγάνων. Κατά τη διάρκεια της Πατριαρχίας του θεσπίστηκε ο θεσμός του «Πρώτου» του Αγίου Όρους, στον οποίο ανατέθηκε η ευθύνη της διαφύλαξης της παράδοσης στη μοναστική Πολιτεία. 

Πέθανε 11 μήνες μετά την εκλογή του, το 1178.

## Παραπομπές


## Πηγές
* 
*  

Κατηγορία:Πατριάρχες Κωνσταντινουπόλεως
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Μονή Αγίου Γερασίμου Κεφαλονιάς

Η **Μονή του Αγίου Γερασίμου** είναι μοναστήρι στους πρόποδες του Αίνου της Κεφαλονιάς, κτισμένη πάνω σε παλιά μονή του έτους 1200 (εποχή των Σταυροφοριών),  στο χωριό Βαλσαμάτα και σε απόσταση 15 χλμ. ανατολικά από το Αργοστόλι. Η μονή είναι αφιερωμένη στην Κοίμηση της Θεοτόκου και έχει ονοματιστεί από τους κατοίκους του χωριού των Βαλσαμάτων ως «Νέα Ιερουσαλήμ». 

## Ιστορία
μικρογραφία|αριστερά|Άποψη της εισόδου του μοναστηριού του Αγίου Γερασίμου.
Η μονή και τα περίχωρά της παραχωρήθηκαν από τον Ιερέα Γεώργιο Βάλσαμο στον Άγιο Γεράσιμο, ο οποίος και εγκαθίσταται εκεί το 1561. Αφού έζησε *«εν σπηλαίοις και ταις οπαίς της γης»* (Εβρ. ια' 38), πέθανε στις 15 Αυγούστου 1579. Ο Άγιος Γεράσιμος είναι ο προστάτης της Κεφαλονιάς και το λείψανο του φυλάσσεται στο μοναστήρι, σε μια ασημένια λάρνακα.
μικρογραφία|αριστερά|Μερική άποψη από το χώρο του μοναστηριού.
Ο Άγιος Γεράσιμος ήταν ένας μοναχός από τα Τρίκαλα Κορινθίας και ίδρυσε το μοναστήρι τον 16ο αιώνα, ανακαινίζοντας ένα παλαιότερο, το οποίο ήταν αφιερωμένο στην Παναγία. Ο Άγιος Γεράσιμος πέθανε το 1579 και αγιοκατατάχθηκε το 1622.

Στη Μονή του Αγίου Γερασίμου υπάρχει και το ασκητήριό του, το οποίο είναι και επισκέψιμο στις μέρες μας. Επίσης, στη Μονή φυλάσσεται το σκήνωμα του Αγίου.

## Το ασκητήριο του Αγίου Γερασίμου
Το Ασκητήριο του Αγίου Γερασίμου βρίσκεται στην περιοχή Σπήλια Αργοστολίου, όπου έχτισε ένα γυναικείο μοναστήρι με την ονομασία Νέα Ιερουσαλήμ στη θέση Ομαλά της Κεφαλληνίας, όπου μόνασε.

Το Ασκητήριο του Αγίου Γερασίμου Κεφαλονιάς,  βρίσκεται μέσα στο ναό: πρόκειται για ένα πολύ στενό πέρασμα που οδηγεί μέσω μιας σχεδόν κάθετης σιδερένιας σκάλας μήκους τριών μέτρων σε έναν υπόγειο χώρο ο οποίος χωρίζεται από μία στενή οπή σε “δύο δωμάτια”. Στους χώρους της Μονής σώζονται ακόμη, τα τρία μεγάλα πλατάνια που φύτεψε ο ίδιος ο Άγιος, όπως και τα τρία πηγάδια που άνοιξε με τα χέρια του, σύμφωνα με την παράδοση. Είναι χωρισμένο σε δύο χώρους ΄΄διαμερίσματα΄΄  που επικοινωνούν με μία τετράγωνη οπή  στο δάπεδο 30*40 εκ. 

Το πρώτο διαμέρισμα έχει σχήμα σχεδόν τόξου που η ευθεία πλευρά έχει 5μ. μήκος. Το δεύτερο είναι παραλληλόγραμμο 2*5. Στο δάπεδο υπάρχουν χώματα και βράχια. Τα πλάγια είναι λιθόκτιστα  και καταλήγουν στη θολωτή λιθόκτιστη στέγη. Οι τοίχοι  είναι επιχρισμένοι μέχρι την αρχή της οροφής με κουρασάνι ή ασβέστη. Αξιοσημείωτο είναι επίσης ότι παρόλο που επισκέπτες- προσκυνητές χρειάζεται να γονατίσουν όσο βρίσκονται  στο ερημητήριο, δε λερώνονται από το λασπωμένο δάπεδο.

## Διοικητικά στοιχεία
Αναφέρεται επίσημα ως οικισμός από το 1879 στο ΦΕΚ 50Α - 25/07/1879 να προσαρτάται στον τότε δήμο Ομαλών. Σύμφωνα με το σχέδιο Καλλικράτης και την τροποποίησή του Κλεισθένης Ι ανήκει στην κοινότητα Ομαλών της Δημοτικής Ενότητας Ομαλών του Δήμου Αργοστολίου ενώ σύμφωνα με την απογραφή 2021 απογράφησαν 14 μοναχοί ενώ με αυτήν του 2011 είχε 15.

## Παραπομπές


## Πηγές
* Πρωτ. Κωνστ. Γ. Γκέλιας, Θεολόγος: «Ο Άγιος Γεράσιμος Κεφαλληνίας», ΣΤ' έκδοση, Εκδόσεις Ι. Μονής Αγ. Γερασίμου «ΝΕΑ ΙΕΡΟΥΣΑΛΗΜ», Αθήνα 2002.

## Εξωτερικοί σύνδεσμοι
* 

Αγιου Γερασιμου
Κρίστιαν Ρετς

Ο **Christian Rätsch** (γενν. Αμβούργο, 1957) ήταν Γερμανός συγγραφέας, ανθρωπολόγος και ειδικός στην εθνοφαρμακολογία.  Έκανε έρευνα ζώντας για τρία χρόνια με την φυλή των Ινδιάνων Lacandón στο Τσιάπας, στο Μεξικό και ολοκλήρωσε το διδακτορικό του με θέμα τα ξόρκια και τα μαγικά τους. Είναι ο ιδρυτής και συνεπιμελητής του *Jahrbuch fόr Ethnomedizin und Bewusstseinsforschung*. Εργάζεται ως ανεξάρτητος συγγραφέας και λέκτορας ενώ ερευνά τις ιδιότητες των ψυχοενεργών φυτών και ζώων και έχει εκδώσει διάφορα βιβλία πάνω σε αυτά τα θέματα, τόσο στα Γερμανικά όσο και στα Αγγλικά.

## Επιλεγμένη βιβλιογραφία
### Βιβλία
*   Shamanism & Tantra in the Himalayas [with C. Müller-Ebeling] (2002)
*   Schamanismus und Tantra in Nepal (2000)
*   Marijuana Medicine - A World Tour of the Healing and Visionary Powers of Cannabis (2001)
*   Plants of the Gods [with Schultes & Hofmann] (2001)
*   Les plantes de l'amour (2000)
*   Plants of Love: The History of Aphrodisiacs and A Guide to Their Identification and Use (1990)
*   The Encyclopedia of Psychoactive Plants (2004)
*   Enzyklopädie der Psychoaktiven Pflanzen (1998)
*   Medizin aus dem Regenwald: Die Weisheit der Naturvölker (1997)
*   Urbock: Bierjenseits von Hopfen und Malz (1996)
*   Gateway to Inner Space: Sacred Plants, Mysticism and Psychotherapy (Editor, 1989)
*   Lexikon der Zauberpflanzen (1988)
*   Dictionary of Sacred and Magical Plants (1988)

### Άρθρα
*   Die Erforschung des Inneren Raumes from Cybertribe Archives
*   Die Krötenmutter
*   "Witches' Medicine--The Legacy of Hecate" in Hexenmedizin (1998)

## Παραπομπές


## Εξωτερικοί σύνδεσμοι

* επίσημη ιστοσελίδα 
* παρουσίαση από το erowid , 
* (Συνέντευξη από τον John Horgan μεταφρασμένη στα ελληνικά)

Κατηγορία:Γερμανοί ανθρωπολόγοι
Κατηγορία:Γερμανοί συγγραφείς
Πατριάρχης Μιχαήλ Γ΄

Ο **Μιχαήλ Γ΄** διετέλεσε Πατριάρχης Κωνσταντινουπόλεως από το 1170 έως το 1177.

Καταγόταν από την Αγχίαλο. Ήταν εξαιρετικά μορφωμένος και είχε διακεκριμένη πνευματική και διοικητική σταδιοδρομία. Πριν γίνει πατριάρχης, ο Μιχαήλ είχε αναλάβει σημαντικά εκκλησιαστικά αξιώματα, όπως *ρεφερενδάριος*, *επί του σακελλίου* και *πρωτέκδικος*, εκ των οποίων το τελευταίο ήταν υπεύθυνο για το δικαστήριο που έκρινε αιτήσεις ασύλου στο εσωτερικό της Μεγάλης Εκκλησίας. Το σημαντικότερό του αξίωμα πριν γίνει Πατριάρχης ήταν αυτό του *υπάτου των φιλοσόφων*, τίτλος που δινόταν στον επικεφαλής του αυτοκρατορικού Πανεπιστημίου της Κωνσταντινούπολης από τον 11ο ως τον 14ο αιώνα. Από τη θέση αυτή καταδίκασε τους νεοπλατωνιστές φιλόσοφους και ενθάρρυνε τη μελέτη του έργου του Αριστοτέλη για τις φυσικές επιστήμες ως αντίδοτο.

Ο Μιχαήλ έγινε Πατριάρχης από τον Αυτοκράτορα Μανουήλ Α΄ Κομνηνό. Ως Πατριάρχης, ο Μιχαήλ Γ΄ ασχολήθηκε με το θεολογικό ζήτημα της σχέσης του Υιού με τον Πατέρα εντός της Αγίας Τριάδας. Το θέμα προέκυψε από ερμηνεία που έδωσε ένας Δημήτριος από τη Λάμπη της Φρυγίας στη φράση του Ευαγγελίου «» (Ιω. Ιδ´ 29). Ο Μιχαήλ ενήργησε ως εκπρόσωπος του Αυτοκράτορα σε αυτό το θέμα. Ζήτησε επίσης την κωδικοποίηση των Ορθόδοξων εκκλησιαστικών και αυτοκρατορικών νόμων και διαταγμάτων από τον Θεόδωρο Βαλσαμών, γνωστής ως «Σχόλια» (περί το 1170).

Αγωνίστηκε κατά των αιρέσεων. Προώθησε τις ενωτικές προσπάθειες με τους Αρμένιους, αλλά εναντιώθηκε στις προσπάθειες για ένωση με την Καθολική Εκκλησία που κατέβαλλε ο Αυτοκράτορας και ο Πάπας. Έτσι, ο *Διάλογος*, ο οποίος διεξήχθη κατά την περίοδο της Πατριαρχίας του για την προσέγγιση Ορθόδοξης και Καθολικής Εκκλησίας και για θεραπεία του Σχίσματος με απευθείας διαπραγματεύσεις με παπική αντιπροσωπεία, δεν απέδωσε. Ο Αλέξανδρος Γ΄ ζητούσε αναγνώριση του Πρωτείου του σε Ανατολή και Δύση, ενώ ο Αυτοκράτορας Μανουήλ Κομνηνός αναγνώριση της κοσμικής του εξουσίας στη Δύση. Ακόμη και αν γίνονταν και από τους δύο δεκτοί αυτοί οι δύσκολοι όροι, η Ένωση δεν θα γινόταν αποδεκτή από τον λαό. Έτσι, όπως φαίνεται και στην αλληλογραφία που σώζεται, ο Μιχαήλ κράταγε μια βαθιά ευγενική, αλλά άκαμπτη στάση από πλευράς της Εκκλησίας του.

Σώζεται μέρος της αλληλογραφίας μεταξύ Πατριάρχη και Αυτοκράτορα, από την οποία διαφαίνεται μια καλή σχέση συνεργασίας μεταξύ τους, όπως και η ομιλία του Μιχαήλ όταν ορκίστηκε ύπατος. Άλλα έγγραφα που αποδόθηκαν σε αυτόν, όπως η αλληλογραφία με τον Πάπα Αλέξανδρο Γ΄, είναι πιθανότατα μεταγενέστερες αποκρυφικές δημιουργίες του 13ου αιώνα. Ο Μιχαήλ Γ΄ πιστώνεται επίσης το ότι ενήργησε ως προστάτης του νεαρού Μιχαήλ Χωνιάτη, ο οποίος συνέθεσε και εγκώμιο προς τιμήν του, το οποίο σώζεται.

Πέθανε το 1177.

## Παραπομπές


## Πηγές
* 
* 
* 
* 
* 
* 
* 
* 

Μιχαηλ Γ
Κατηγορία:Αγχίαλος
Κατηγορία:Ορθόδοξοι λόγιοι
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Ανθρώπινο ερειστικό σύστημα

thumb|right|250px|Ερειστικό σύστημα διαφόρων σπονδυλωτών.
**Ερειστικό σύστημα** ονομάζεται το σύνολο των οργάνων του εκείνων, επί των οποίων «ερείδεται» ένας οργανισμός. Στα σπονδυλωτά ζώα αποτελείται από τα οστά και τις αρθρώσεις, δηλαδή το σκελετό. Στα αρθρόποδα το ερειστικό σύστημα έχει τη μορφή εξωσκελετού.

## Ανθρώπινο ερειστικό σύστημα
Στον ανθρώπινο σκελετό διακρίνουμε τα παρακάτω μέρη:
* σκελετός της κεφαλής ή κρανίο
* σκελετός του κορμού
* σκελετός των άνω άκρων
* σκελετός των κάτω άκρων

Το ερειστικό σύστημα διακρίνεται από 3 είδη οστών: τα μακρά (βραχιόνιο, επιμήκυνση, κνήμη και το μηριαίο), τα βραχέα (σπόνδυλος, καρποί των χεριών), τα πλατιά (κρανίο και λεκάνη (στις γυναίκες είναι πιο πλατιά από ό,τι στους άντρες για να διευκολύνει την εγκυμοσύνη και τον τοκετό) και τα αεροφόρα (κάποια οστά κρανίου).

### Κυρτώματα του ερειστικού συστήματος
* Αυχενικό
* ΟσφυΪκό
* Θωρακικό
* Ιερό

### Παθήσεις
Οι παθήσεις του ερειστικού συστήματος είναι 10 και αυτές είναι:
* Κύφωση. Αύξηση του θωρακικού κυρτώματος, η οποία οφείλεται στην κακή συνήθεια να σκύβουμε όταν στεκόμαστε ή καθόμαστε.
* Λόρδωση. Αύξηση του οσφυϊκού κυρτώματος
* Σκολίωση. Κάμψη του σπονδύλου στα πλάγια και οφείλεται στην κακή συνήθεια να μεταφέρουμε βαριά αντικείμενα στο ένα χέρι ή να κλίνουμε στο πλάι το σώμα μας.
* Κάταγμα. Ράγισμα ενός οστού. Συνοδεύεται από πόνους στη θέση της κάκωσης. Γιατρεύεται με δημιουργία νέου ιστού, με σωστή τοποθέτηση οστών και κατάλληλη διατροφή (γάλα, εσπεριδοειδή, βιταμίνη C).
* Αρθρίτιδες. Φθάρσιμο του χόνδρου, παραμόρφωση οστών η ακόμα και δημιουργία νέου ιστού στα οστά της διάρθρωσης. Δυσκολεύουν τις κινήσεις. Συνοδεύονται από κοκκινίσματα, πόνους, διογκώσεις και αύξηση θερμοκρασίας. Προκαλούνται από παχυσαρκία, κακή διατροφή κα.
* Εξάρθρωση. Απομάκρυνση αρθρικών επιφανειών των οστών από τη θέση τους. Επαναφορά των οστών στη θέση τους γίνεται μόνο από ειδικό γιατρό.
* Διάστρεμμα. Από απότομη κίνηση μπορεί να τεντώσει η να σπάσει ο σύνδεσμος. Ειδικοί επίδεσμοι βοηθούν στην θεραπεία του διαστρέμματος
* Δισκοπάθειες. Προκαλείται από λάθος τρόπο ανασήκωσης, σπρωξίματος και μεταφοράς βαριών αντικειμένων, με αποτέλεσμα η μετατόπιση των σπονδυλικών δίσκων. 
* Ραχίτιδα. Προκαλείται από έλλειψη αλάτων.
* Οστεοπόρωση. Παραμόρφωση οστών με παρουσίαση πόρων σε μεγάλα άτομα, αφού τα οστά ατροφούν. Στα παιδιά παρουσιάζεται ως αποτέλεσμα κακής διατροφής με συνέπεια ευκολότερη πρόκληση καταγμάτων. Για να θεραπευτεί χρειάζεται ορθή διατροφή (κυρίως προϊόντα με ασβέστιο π.χ. το γάλα) και γυμναστικές ασκήσεις (περπάτημα και ποδηλασία).

Στα οστά υπάρχουν ουσίες, οι οποίες χωρίζονται σε 2 κατηγορίες: οργανικές ουσίες (οστεϊνη 35%) και ανόργανες (άλατα 45 % και νερό 20%). Η οστεΐνη συγκρατεί τα ανόργανα άλατα, προσφέρει συνοχή και ευλυγισία. Στους νέους η οστεΐνη βρίσκεται σε περισσότερες ποσότητες από ό,τι τα άλατα.

## Σημειώσεις

## Πηγές
* Ανθρωπολογία Γ' Γυμνασίου

Κατηγορία:Συστήματα οργάνων
Κατηγορία:Ανατομία ζώων
Μπρούνο Ματέι

Ο **Μπρούνο Ματτέι** (, 30 Ιουλίου 1931 - 21 Μαΐου 2007) ήταν Ιταλός σκηνοθέτης και μοντέρ. Συχνά εργάστηκε με το ψευδώνυμο **Vincent Dawn**. Η πρώτη ταινία που σκηνοθέτησε ήταν η *Armida il dramma di una sposa*.

## Επιλεγμένη φιλμογραφία (ως σκηνοθέτης)
* *Zombies: The Beginning* (2007)
* *Island of the Living Dead* (2006)
* *The Jail: A Woman's Hell* (2006)
* *Belle Da Morire 2* (2005)
* *The Tomb (film)|The Tomb* (2004)
* *Mondo Cannibale* (2003)
* *Nella Terra dei Cannibali/Land of Death* (2003)
* *Snuff Killer-La Morta in diretta* (2003)
* *L'Altra Donna* (2002) 
* *Capriccio Veneziato* (2002)
* *Belle Da Morire* (2001)
* *Ljuba* (1996)
* *[[Cruel Jaws]]* (1995)
* *Eye without a Face* (1994)
* *Dangerous Attraction* (1994)
* *Three for all* (1993)
* *Desire* (1990)
* *Shocking Dark/Terminator II* (1989)
* *Zombi 4: After Death* (1988-συμπαραγωγός)
* *Zombi 3* (1988, συνσκηνοθεσία με το Lucio Fulci)
* *Strike Commando II* (1988)
* *Robowar* (1988)
* *Cop Game* (1988)
* *Nato per Combattere* (1987)
* *Strike Commando* (1987)
* *Double Target* (1987)
* *Scalps* (1986)
* *White Apache* (1986)
* *Rats: Night Of Terror* (1983)
* *The Seven Magnificent Gladiators* (1983, με τον Claudio Fragasso)
* *Violence in a Women's Prison* (1982)
* *Emanuelle Escapes from Hell* (1982)
* *Hell of the Living Dead* (1981, aka. *Virus Cannibale*, aka. *Zombie Creeping Flesh*)
* *The Other Hell* (1980)
* *KZ9* (1977)
* *SS Girls* (1977)

## Παραπομπές


## Εξωτερικοί σύνδεσμοι
* 

Κατηγορία:Ιταλοί σκηνοθέτες κινηματογράφου
Μινούς

To ***Minoes*** (αγγλ. τίτλος: ***Undercover Kitty***) είναι μια ταινία Ολλανδικής παραγωγής, γυρισμένη το 2001 σε σκηνοθεσία Vincent Bal. Η ταινία είναι βασισμένη στο ομώνυμο παιδικό βιβλίο της Άνι Σμιντ (Annie M.G. Schmidt).

## Περίληψη

Μια γάτα (Μινούς) μεταμορφώνεται σε νεαρή γυναικά (Καρίς Βαν Χούτεν) και διατηρώντας κάποια από τα χαρακτηριστικά του αιλουροειδούς βοηθά τον δημοσιογράφο Τίμπε (Theo Maassen) να βρίσκει ειδήσεις για την τοπική εφημερίδα. Με τη βοήθεια της Μινούς η οποία μπορεί να μιλάει με τις γάτες της μικρής πόλης σύντομα ανακαλύπτει ότι ο δημοφιλής και αγαπητός από όλους πρόεδρος της "Φιλοζωικής Εταιρείας" και ιδιοκτήτης του τοπικού εργοστασίου έχει βάλει εμπρός ένα σατανικό σχέδιο.

## Άλλα Στοιχεία
* Η ταινία κόστισε περίπου 5,5 εκατομμύρια Euros και έκοψε πάνω από 800.000 εισιτήρια στην Ολλανδία
* Κέρδισε πολλαπλά βραβεία σε Φεστιβάλ παιδικού κινηματογράφου
* Η Καρίς Βαν Χούτεν κέρδισε το δεύτερο της βραβείο Golden Calf (Ολλανδικο Oscar) για την ερμηνεία της στην ταινία.
* Η Καρίς αν και υποδύεται μια γάτα είναι η ίδια αλλεργική στις γάτες.

## Διανομή
*Καρίς Βαν Χούτεν … Minoes
*Theo Maassen … Tibbe
*Sarah Bannier … Bibi
*Hans Kesting … Harrie de Haringman
*Olga Zuiderhoek … Mrs. Van Dam
*Jack Wouterse … Mayor Van Weezel
*Pierre Bokma … Mr. Ellemeet

## Εξωτερικοί Σύνδεσμοι
*

Κατηγορία:Ολλανδικές ταινίες
Κατηγορία:Ταινίες του 2001
Κατηγορία:Ολλανδόφωνες ταινίες
Κατηγορία:Ταινίες βασισμένες σε παιδικά βιβλία
Κατηγορία:Ταινίες σχετικά με γάτες
Λάμπρος Βασιλόπουλος

Ο **Λάμπρος Βασιλόπουλος** (25 Μαρτίου 1973) είναι Έλληνας πρωταθλητής και ολυμπιονίκης της ποδηλασίας πίστας.

Γεννήθηκε στις 25 Μαρτίου 1973 στην Πάτρα και είναι ανθυπολοχαγός αλλά και ιδιοκτήτης ΠΡΟΠΟ στην Πάτρα. Ξεκίνησε την ποδηλασία το 1986 και είναι αθλητής του Ποδηλατικού Ομίλου Πάτρας.  Ήταν μέλος της Εθνικής Ομάδας, ως το 2004.

## Διεθνείς τίτλοι
*3ος Ευρωπαϊκό πρωτάθλημα πίστας το 1995 στο Ολυμπιακό σπριντ
*2ος Ευρωπαϊκό πρωτάθλημα πίστας το 1996 στο Ολυμπιακό σπριντ
*1ος Παγκόσμιο Κύπελλο πίστας Κάλι Κολομβίας 1997 στο Ολυμπιακό σπριντ
*1ος Παγκόσμιο Κύπελλο πίστας ΗΠΑ 1997 στο Ολυμπιακό σπριντ
*1ος Παγκόσμιο Κύπελλο πίστας Αθήνα 1997 στο Ολυμπιακό σπριντ
*3ος Ευρωπαϊκό πρωτάθλημα πίστας το 1997 στο Ολυμπιακό σπριντ
*3ος Παγκόσμιο κύπελλο το 2000 στο Ολυμπιακό σπριντ
*3ος Ευρωπαϊκό πρωτάθλημα πίστας το 2001 στο Ολυμπιακό σπριντ
*3ος Ευρωπαϊκό πρωτάθλημα πίστας το 2003 στο Ολυμπιακό σπριντ

## Διεθνείς Διακρίσεις
*5ος Παγκόσμιο Κύπελλο 1993 200 μέτρα ταχύτητας
*200 μέτρα ταχύτητας Κύπελλο Πίστας 1994 Πανελλήνιο ρεκόρ (το κατέριψε δύο φορές)
*200 μέτρα ταχύτητας Παγκόσμιο Κύπελλο 1995 Πανελλήνιο ρεκόρ (το κατέριψε δύο φορές)
*4ος Παγκόσμιο Πρωτάθλημα Πίστας 1995 Ολυμπιακό σπριντ
*4ος Παγκόσμιο Πρωτάθλημα Πίστας 1996 Ολυμπιακό σπριντ
*13ος Ολυμπιακοί αγώνες 1996 στα 200μ ταχύτητας.
*4ος Παγκόσμιο Πρωτάθλημα Πίστας 1997 Ολυμπιακό σπριντ
*4ος Παγκόσμιο πρωτάθλημα πίστας το 1999 στα 200 μέτρα ταχύτητας
*4ος Ευρωπαϊκό πρωτάθλημα πίστας το 1999 στο Ολυμπιακό σπριντ
*4ος Ευρωπαϊκό πρωτάθλημα πίστας το 2000 στο Ολυμπιακό σπριντ
*4ος Ολυμπιακοί αγώνες 2000 στο Ολυμπιακό σπριντ

## Εξωτερικοί σύνδεσμοι
*Βιογραφικό του Βασιλόπουλου στην Ολυμπιάδα του Σίνδνευ
*Το βιογραφικό του στον Σύλλογο Ελλήνων Ολυμπιονικών

Κατηγορία:Έλληνες αθλητές της ποδηλασίας
Πιερ-Ζιλ ντε Ζεν

Ο **Πιερ-Ζιλ ντε Ζεν**  (Pierre-Gilles de Gennes, 24 Οκτωβρίου 1932 - 18 Μαΐου 2007) ήταν  Γάλλος φυσικός, ο οποίος βραβεύτηκε με Νόμπελ Φυσικής το 1991. 

Γεννήθηκε στο Παρίσι στις 24 Οκτωβρίου 1932 και απεβίωσε στο Ορσέ (*Orsay*) στις 18 Μαΐου 2007. Βραβεύτηκε το 1991 με Νόμπελ Φυσικής για την ανακάλυψη ότι οι μέθοδοι που αναπτύχθηκαν για τη μελέτη φαινομένων σε απλά συστήματα μπορούν να γενικευτούν για πιο πολύπλοκες μορφές της ύλης, ειδικότερα σε υγρούς κρυστάλλους και πολυμερή. Το 1990 τιμήθηκε με άλλα δύο βραβεία, το Βραβείο Λόρεντς και το Βραβείο Βολφ.

## Παραπομπές


Κατηγορία:Γάλλοι φυσικοί
Κατηγορία:Βραβευμένοι με Νόμπελ Φυσικής
Διονύσιος Φραγκόπουλος

thumb|right|250px|Το οικογενειακό μνήμα της οικογένειας Φραγκόπουλου
Ο **Διονύσιος Φραγκόπουλος** ήταν τραπεζίτης & σταφιδέμπορος.
## Βιογραφία
Ήταν γιος του Ιωάννη Φραγκόπουλου και ήταν από τους πρώτους κατοίκους της κάτω πόλης της Πάτρας. Μαζί με τον αδερφό του Αναστάσιο διατηρούσε εμπορικό οίκο στην Αγγλία με παράρτημα στην Πάτρα ενώ ήταν και από τους ιδρυτές της ασφαλιστικής εταιρείας *«Ανατολή»*. Θεωρείτο επίσης ως ένας από τους σημαντικότερους τραπεζίτες της εποχής εκείνης στην Πάτρα.

Ο εμπορικός του οίκος ήταν από τους αξιοπιστότερους και σημαντικότερους της εποχής, γι' αυτό και δεν επηρεάστηκε από την σταφιδική κρίση. Με τις ενέργειες του συνέβαλε αποφασιστικά στην ανάπτυξη της Πάτρας. Είχε σταλεί ως αντιπρόσωπος της λιμενικής επιτροπής στον υπουργό εσωτερικών Μεταξά, με σκοπό την μείωση του κόστους των λιμενικών έργων καταφέρνοντας να μειώσει την δαπάνη κατά 800.000 δραχμές. Και στην σταφιδική κρίση όμως ήταν από τους πρώτους που πρότεινε την παρακράτηση έτσι ώστε να αποφευχθεί μια επικείμενη οικονομική καταστροφή. Ήταν μέλος στην επιτροπή κατασκευής του Α΄ νεκροταφείου Πατρών καθώς και χρηματοδότης του δημοτικού θεάτρου Απόλλων. Βέβαια υπάρχουν και αντίθετες απόψεις όπως αυτές που δημοσιεύτηκαν την 3η Νοεμβρίου του 1897, έναν ακριβώς χρόνο μετά τη δολοφονία του, στην εφημερίδα Πελοπόννησο και οι οποίες περιέγραφαν τον Φραγκόπουλο ως έναν ευφυή μεν έμπορο και τραπεζίτη, ο οποίος όμως χρησιμοποιούσε τις ικανότητες του μόνο για τον εαυτόν και ποτέ για το κοινό συμφέρον.

Η οικία του, η οποία είχε κατασκευαστεί το 1830, ήταν από τις ωραιότερες της πόλης και βρισκόταν επί των οδών Αγίου Ανδρέου-Πατρέως-Όθωνος Αμαλίας. Το 1848 φιλοξενήθηκε ο αυτοκράτορας της Γαλλίας Ναπολέων για τρεις μέρες. Τελικά κατεδαφίστηκε το 1898.

Στις 3 Νοεμβρίου του 1896, καθώς περπάταγε με τον στενό του φίλο Ανδρέα Κόλλα στην πλατεία Γεωργίου Α΄ επί της Γεροκωστοπούλου, δέχθηκε επίθεση με μαχαίρι από τον σανδαλοποιό Δημήτριο Ματσάλη. Τραυμάτισε σοβαρά τον σταφιδέμπορα Ανδρέα Κόλλα και δολοφόνησε τον Φραγκόπουλο. Συνελήφθη αμέσως και κατόπιν ανάκρισης δήλωσε: *«ό,τι έκανα, το έκανα χάριν της ιδέας. Κανένας δεν μ΄ έβαλε. Μόνος μου ενήργησα. Φονεύσας δεν απέβλεψα εις τα πρόσωπα, αλλά κτύπησα το Κεφάλαιον. Είμαι αναρχικός και ως αναρχικός είμαι υπέρ της βίας»*. Πράγματι ο Ματσάλης ήταν μέλος αναρχικής ομάδας και είχε επηρεαστεί σημαντικά από αυτή. Τελικά αυτοκτόνησε στις 7 Νοεμβρίου στη φυλακή της Ακροπόλεως στην Πάτρα.

Η δολοφονία του Φραγκόπουλου συγκλόνισε την πατραϊκή κοινωνία. Χαρακτηριστικό είναι ότι στην κηδεία του παρευρέθηκε πλήθος κόσμου και φυσικά αρκετοί έμποροι, πολιτικοί κ.α. Κηδεύτηκε στο Α΄ νεκροταφείο Πατρών, στο οικογενειακό τάφο της οικογένειας Φραγκόπουλου, που υπάρχει ακόμα και σήμερα.

## Αναφορές


Κατηγορία:Έλληνες τραπεζίτες
Το μινόρε της αυγής (σειρά)

**Το μινόρε της Αυγής** ήταν δραματική τηλεοπτική σειρά που έκανε πρεμιέρα στην ΕΡΤ στις 14 Ιανουαρίου 1983, έγχρωμη, και ολοκληρώθηκε με δεύτερο κύκλο το 1984, φτάνοντας συνολικά 27 επεισόδια: 14 στον πρώτο κύκλο και 13 στο δεύτερο.

Η σειρά πραγματεύεται την ιστορία του ρεμπέτικου τραγουδιού μέσα από τη δημιουργία και δράση της θρυλικής ρεμπέτικης τετράδας του Πειραιά, η οποία ξεκίνησε το 1934 και την αποτελούσαν οι Μάρκος Βαμβακάρης, Γιώργος Μπάτης, Ανέστης Δελιάς και Στράτος Παγιουμτζής.

## Διανομή

## Πληροφορίες της τηλεοπτικής σειράς
* Παραγωγή: Φώτης Μεσθεναίος
* Σενάριο: Βαγγέλης Γκούφας, Φώτης Μεσθεναίος
* Ηθοποιοί: Αντώνης Καφετζόπουλος, Δημήτρης Καταλειφός, Τίμος Περλέγκας, Γιάννης Ζαβραδινός, Ηλίας Λογοθέτης, Φίλιππος Σοφιανός, Ντίνα Κώνστα, Ρίκα Βαγιάνη, Γρηγόρης Δανάλης, Χαρά Αγγελούση, Χρήστος Δακτυλίδης, Θέμις Μπαζάκα, Νίκος Χύτας, Πέγκυ Σταθακοπούλου κ.ά.
* Εκτέλεση τραγουδιών: Αθηναϊκή Κομπανία, Γιώργος Ξηντάρης, Γιώργος Σαρρής

## Επαναπροβολές
Η σειρά έχει προβληθεί σε αρκετές επαναλήψεις από την ΕΡΤ, με πρώτη επαναπροβολή το 1986 και τελευταία το 2023. Επίσης, διασώζεται στο Αρχείο της ΕΡΤ και είναι διαθέσιμη για προβολή μέσω του site του Ψηφιακού Αρχείου της ΕΡΤ. 

Το 1985 και το 1987, η σειρά προβλήθηκε και στην Αυστραλία, από το Network 0-28/SBS, με Αγγλικούς υπότιτλους, υπό τον τίτλο «Pireaus Blues».

## Παραπομπές


## Εξωτερικοί σύνδεσμοι
* Τα Νέα «Το μινόρε της αυγής» (13-09-2012)
* Μαγικό κουτί 

Μινορε της
Κατηγορία:Ελληνικές δραματικές τηλεοπτικές σειρές